சுலாவெசி

சுலாவெசி அல்லது சுலவேசி (Sulawesi; ),, அல்லது செலிபிசு (Celebes), என்பது இந்தோனேசியாவில் உள்ள ஒரு தீவு ஆகும். நான்கு சுந்தா பெருந் தீவுகளில் ஒன்றான சுலாவெசி, உலகின் 11-ஆவது பெரிய தீவாகும். இது போர்னியோவிற்குக் கிழக்கேயும், மலுக்கு தீவுகளுக்கு மேற்கேயும், மிண்டனாவோ, சூலு தீவுக்கூட்டம் ஆகியவற்றிற்குத் தெற்கேயும் அமைந்துள்ளது.

சுலவேசியின் நிலப்பரப்பில் நான்கு மூவலந்தீவுகள் உள்ளன: வடக்கு மினகாசா தீபகற்பம், கிழக்கு தீபகற்பம், தெற்கு தீபகற்பம், தென்கிழக்கு தீபகற்பம் ஆகியவனாகும். மூன்று வளைகுடாக்கள் இந்த மூவலந்தீவுகளைப் பிரிக்கின்றன: வடக்கு மினகாசா, கிழக்குத் தீபகற்பங்களுக்கு இடையில் உள்ள தோமினி வளைகுடா, கிழக்கு, தென்கிழக்குத் தீபகற்பங்களுக்கு இடையிலான தோலோ வளைகுடா, தெற்கு மற்றும் தென்கிழக்கு தீபகற்பங்களுக்கு இடையில் எலும்பு வளைகுடா ஆகியவையாகும். மாக்காசார் நீரிணை தீவின் மேற்குப் பகுதியில் ஓடுகிறது, இது தீவை போர்னியோவிலிருந்து பிரிக்கிறது.

மக்கள்தொகை

சுலாவெசி தீவு ஆறு மாகாணங்களாகப் பிரிக்கப்பட்டுள்ளது. 2000 ஆம் ஆண்டு மக்கள்தொகைக் கணக்கெடுப்பின்படி, சுலாவெசியில் மக்கள்தொகை 14,946,488 ஆகும், இது இந்தோனேசியாவின் மொத்த மக்கள்தொகையில் 7.25% ஆகும்.Brief Analysis – A. Total Population  2010 கணக்கெடுப்பில் இத்தொகை 17,371,782 ஆகவும், 2020 கணக்கெடுப்பில் 19,896,951 ஆகவும் இருந்தது.Badan Pusat Statistik, Jakarta, 2021. சுலாவெசியில் மிகப்பெரிய நகரம் மக்காசார் ஆகும்.

 மேற்கோள்கள் 

 வெளி இணைப்புகள் 



பகுப்பு:இந்தோனேசியாவின் தீவுகள்
பகுப்பு:இந்தோனேசியாவின் பகுதிகள்
பகுப்பு:சுலாவெசி